ขอสอบถามครับ เมื่อวันนี้ผมได้ทานขนมปัง ไปผ่านไปสักพักมีอาการปวดท้องระเรอไม่หยุดเลยคับ บางทีเรอก้จะปวดท้องเปนแบบนี้แทบทุกครั้งผมอยากทราบว่าเป็นโรคเซลิแอครึป่าวครับกังวลมากครับ
สวัสดีค่ะ อาการเรอบ่อยและท้องอืด อาจเกิดจาก-กรดไหลย้อนคือภาวะที่กรดหรือน้ำย่อยในกระเพาะไหลย้อนกลับมาในหลอดอาหาร จนทำให้เกิดการอักเสบของหลอดอาหาร โดยผู้ป่วยส่วนใหญ่จะรู้สึกแสบร้อนกลางอก เรอเปรี้ยว และคลื่นไส้ ในบางรายอาจมีอาการคล้ายกับเป็นหอบหืดทำให้มีอาการไอ หายใจลำบาก-มีลมในท้อง จากการรับประทานอาหาร ดื่มน้ำ สูบบุหรี่ การพูด หัวเราะซึ่งจะมีการกลืนอากาศเข้าไป แต่มักไม่อันตราย ร่างกายก็จะขับออกด้วยการผายรมหรือเรอออกมา-โรคกระเพาะอาหารอักเสบ ทำให้ท้องอืด แน่นท้อง คลื่นไส้-ลำไส้อักเสบ หรือลำไส้อุดตัน มักจะปวดท้องมาก ท้องแน่น ถ้าเคยมีประวัติผ่าตัดมาก่อนจะยิ่งนึกถึงลำไส้อุดตันจากพังผืดได้มากโรคเซลิแอคที่กล่าวมานั้นคือโรคที่ภูมิคุ้มกันทำลายเซลล์ในลำไส้ที่จะใช้ย่อยอาหารกลุ่มข้าวบารเลย์ ข้าวสาลี และข้าวไรย์ ดังนั้นเมื่อรับประทานอาหารในกลุ่มดังกล่าวเข้าไปจะทำให้มีอาการ ปวดท้อง ท้องอืด อาเจียน ได้ แต่เป็นโรคที่พบได้น้อยโดยเฉพาะอย่างยิ่งในคนเอเชีย การวินิจฉัยจะใช้การตรวจเลือดหรือตรวจชิ้นเนื้อเพื่อยืนยันค่ะเบื้องต้นแนะนำพบแพทย์เพื่อตรวจร่างกายทางหน้าท้อง หาก มีถ่ายดำ อาเจียนเป็นเลือด ถ่ายเป็นเลือด ปวดแน่นท้องมาก น้ำหนักลด รับประทานอาหารได้น้อยลง กลืนลำบากมากขึ้นเรื่อยๆ ควรรีบไปการดูแลตัวเองเบื้องต้น ควรงดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหารอ่านเพิ่มเติม